Z A P I S N I K
14. sjednice Vijeća Mjesnog odbora Zeleni brijeg 
održane u četvrtak, 16. srpnja 2026. u 19,00 sati
u Zagrebu, Miroševečki brijeg 45

Nazočni članovi Vijeća:
Branimir Burić, Jasna Hanić, Krešimir Jurišić, Sanda Keller i Velibor Meandžija.

Odsutni članovi Vijeća: /

Ostali nazočni: /

Predsjedava: Jasna Hanić, predsjednica Vijeća.

Zapisnik vodi: Jasna Hanić.

Predsjednica konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 14. sjednicu Vijeća Mjesnog odbora. 

Predsjednica Vijeća daje Zapisnik 13. sjednice na verifikaciju.
Vijeće prihvaća tekst Zapisnika 13. sjednice Vijeća, bez izmjena.

Na prijedlog predsjednice Vijeće jednoglasno utvrđuje


DNEVNI  RED

1.   Zaključak o prijedlogu lokacija za jesensku sadnju stabala na području Mjesnog
odbora Zeleni brijeg - donošenje zaključka.

2.	Pitanja, prijedlozi i obavijesti.


	
	



Ad 1. Zaključak o prijedlogu lokacija za jesensku sadnju stabala na području Mjesnog odbora Zeleni brijeg - donošenje zaključka.

Uvodno obrazloženje iznosi predsjednica Vijeća. 

Predsjednica je  pročitala elektronsku poštu  pristiglu od Zagrebačkog  Holdinga d.o.o.  i podružnice Zrinjevac. U pošti se navodi da VMO navede lokacije za zamjensku sadnju ili sadnju stabala u Mjesnom odboru Zeleni brijeg.

U raspravi sudjeluju: Branimir Burić, Jasna Hanić, Krešimir Jurišić, Sanda Keller i Velibor Meandžija.

Vijeće jednoglasno donosi

ZAKLJUČAK o prijedlogu lokacija za jesensku sadnju stabala na području Mjesnog odbora Zeleni brijeg.
(Zaključak se prilaže ovom Zapisniku i njegov je sastavni dio.)



Ad 2. Pitanja, prijedlozi i obavijesti.

Predsjednica je obavijestila članove Vijeća o upitu građana u vezi ugradnje rubnjaka uz ulicu Orehovečki ogranak.

Predsjednica je također upoznala članove Vijeća s upitom građana u vezi postavljanja oglasnih ploča, odnosno prijedloga građana da samoinicijativno uredimo naše oglasne ploče.

Dogovaran je mogući termin za sljedeću sjednicu, prijedlog je krajem osmog mjeseca.

Sjednica je završila u 20.00 sati.

Predsjednica
Vijeća Mjesnog odbora Zeleni brijeg

Jasna Hanić













       Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22) i članka 16. Pravila Mjesnog odbora Zeleni brijeg, Vijeće Mjesnog odbora Zeleni brijeg, na 14. sjednici, 16. srpnja 2026., donijelo je



Z A K LJ U Č A K
o prijedlogu lokacija za jesensku sadnju stabala
 na području Mjesnog odbora Zeleni brijeg  

1. Za jesensku sadnju stabala na području Mjesnog odbora Zeleni brijeg predlažu se lokacije u dječjim parkovima (stari i novi park) u ulici Miroševečina. Preciznije pozicioniranje unutar parkova prepušta se procjeni stručnjaka.

1. Ovaj Zaključak dostavlja se Vijeću Gradske četvrti Gornja Dubrava na nadležno postupanje.  

PREDSJEDNICA VIJEĆA
Mjesnog odbora Zeleni brijeg

